Pusung Butu Ye yu adiwawa a cacudadan

"Pusung Butu" Ye yu adiwawa a cacudadan

Ye yu sdiwawa a cacudadan nipatizengan tu "adidi mubahelay buting a paazihay akaput" hananay hasa, itini i pituay a bulad izaw kuni pitakus nu "Pulan" a kanatal, milihiza tu nu kanatalay nu nalimaan adiwawa a lisin,nika u sakatayza a kalisiw haw sa a katukuh i tulu lasubu a mang ku kalisiw kya ataneng tayza i "Pulan" a kanatal, ayza namuh sa kya adiwawa a minanam tu lukyaw.

cilalan sakuheni minanam tu likyaw, itini i pituay a bulad izaw kuni pitakus nu "Pulan" a kanatal apatahekal a miculuk paazih tu lima a demiad sepat a labii, u "Pulan" ku situngusay mipadangay pawsa tu cacay a lipay tuni pahalhal tuhenian.

nika au sepatay bataan tu tademaw mapulung tu saydan atu micudaday ayadah kuni sakatayza a kalisiw, sakamu satu ku saydan, pakatengil kami tuyni a kawaw sa sanamuh sakami, uyni a kalisiw naitini i "Butu"katukuh i  "Pulan" tu sakacaw a kalinsiw haw sa amituku milasulay tu kalisiw, ayza inayay ku tulu lasubu a mang a kalisiw, ayza a malingatu tu kami a mikilim tu kalisiw,uyni u sapikilim tu kalisiw hawsa uyni adiwawa pili' han nu heni tu pilipayan a demiad tayza i "Butu"tu katuuday a mipaazih, uzuma satu i cacudadan a paiga tuyni "uyza dada u bayu ku matingenay"sananay a iga.

atu a pacakay ku heni tu zikuc aazihan a cudad atu kabang,sakamu sa ku micudaday manamuh a tayza nuzumaay a kanatal sa, uyni u ngangan nu sakaput adidi mubaheiay a buting asakapu' pilipayan tu caysa pihibang tulin sa kuhini minanam tu lukyaw, azasay atayza i nuzumaan a kanatal amiazih tu tizaay a lalangawan,a maydih sacs pakatineng tu itiniay i "Tawan Butuay" a lalangawan nu yincumin. hinisa ku cacudadanay, sakatayza itiza caay kadayum sa. 

lima a bulad tusa a demiad katukuh i sepatay a demiad, atayza i Taypak pangizuan a mipaazih a pisuped tu kalisiw, i cacudadanay amisinsi tu nu cacudadanay tu a papipadang nu tau tu kalisiw, i wanglu a pakatukuh pakatineng apawasa tu mahiniay u mipadangay tu kalisiw a binawlan,amihalhal tu ataneng ku sakatayza a kalisiw. 

ngay naadiwawa min a taneng a mubahel tayza i zumaay a kanatal,ngay maazih nu zumaay akanatal ku salunganay a "Taywan Butu". 

kakuniza:Sabak Nubu